CELEX: 32019D1562
Language: ro
Date: 2019-09-16 00:00:00
Title: Decizia de punere în aplicare (UE) 2019/1562 a Comisiei din 16 septembrie 2019 de modificare a Deciziilor 2007/305/CE, 2007/306/CE și 2007/307/CE în ceea ce privește perioada de toleranță pentru urmele de rapiță hibridă Ms1×Rf1 (ACS-BNØØ4-7×ACS-BNØØ1-4), de rapiță hibridă Ms1×Rf2 (ACS-BNØØ4-7×ACS-BNØØ2-5) și de rapiță Topas 19/2 (ACS-BNØØ7-1), precum și pentru produsele derivate ale acestora [notificată cu numărul C(2019) 6524]

18.9.2019   
               
               
                  RO
               
               
                  Jurnalul Oficial al Uniunii Europene
               
               
                  L 240/13
               
            
         DECIZIA DE PUNERE ÎN APLICARE (UE) 2019/1562 A COMISIEI
         din 16 septembrie 2019
         de modificare a Deciziilor 2007/305/CE, 2007/306/CE și 2007/307/CE în ceea ce privește perioada de toleranță pentru urmele de rapiță hibridă Ms1×Rf1 (ACS-BNØØ4-7×ACS-BNØØ1-4), de rapiță hibridă Ms1×Rf2 (ACS-BNØØ4-7×ACS-BNØØ2-5) și de rapiță Topas 19/2 (ACS-BNØØ7-1), precum și pentru produsele derivate ale acestora
         
            
               [notificată cu numărul C(2019) 6524]
            
         
         (Numai textul în limba germană este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (1), în special articolul 8 alineatul (6) și articolul 20 alineatul (6),
         întrucât:
         
                     (1)
                  
                  
                     Deciziile 2007/305/CE (2), 2007/306/CE (3) și 2007/307/CE (4) ale Comisiei prevăd dispozițiile referitoare la retragerea de pe piață a rapiței hibride Ms1 × Rf1 (ACS-BNØØ4-7 × ACS-BNØØ1-4), a rapiței hibride Ms1 × Rf2 (ACS-BNØØ4-7 × ACS-BNØØ2-5) și a rapiței Topas 19/2 (ACS-BNØØ7-1), precum și a produselor derivate ale acestora („material modificat genetic”). Aceste decizii au fost adoptate după ce titularul autorizației, compania Bayer CropScience AG, a informat Comisia că nu avea intenția de a depune o cerere de reînnoire a autorizației pentru respectivul material modificat genetic, în conformitate cu articolul 8 alineatul (4) primul paragraf, articolul 11, articolul 20 alineatul (4) și articolul 23 din Regulamentul (CE) nr. 1829/2003.
                  
               
                     (2)
                  
                  
                     Toate cele trei decizii prevedeau o perioadă inițială de tranziție de cinci ani, în cursul căreia produsele alimentare și hrana pentru animale care conțin, care sunt compuse sau care sunt fabricate din respectivul material modificat genetic erau autorizate pentru a fi introduse pe piață într-o proporție care nu depășește 0,9 % și cu condiția ca prezența materialului respectiv să fie accidentală sau inevitabilă din punct de vedere tehnic. Scopul urmărit prin stabilirea respectivei perioade de tranziție a fost de a se lua în considerare faptul că urme infime de material modificat genetic pot fi uneori prezente în lanțul alimentar și furajer, chiar după ce Bayer CropScience AG a decis să nu mai comercializeze semințe derivate din respectivele organisme modificate genetic, indiferent dacă s-au luat toate măsurile pentru a se evita prezența respectivului material modificat genetic.
                  
               
                     (3)
                  
                  
                     În ciuda măsurilor luate de Bayer CropScience AG menite să prevină prezența respectivelor organisme modificate genetic în conformitate cu Deciziile 2007/305/CE, 2007/306/CE și 2007/307/CE, urme infime au fost încă detectate în produse din rapiță. Decizia de punere în aplicare 2012/69/UE a Comisiei (5) a modificat toate cele trei decizii pentru a prelungi perioada de tranziție până la 31 decembrie 2016 și a redus prezența tolerată a materialului modificat genetic în produse alimentare și hrană pentru animale la 0,1 % fracție masică. Cele trei decizii au fost modificate ulterior prin Decizia de punere în aplicare (UE) 2016/2268 a Comisiei (6) pentru a prelungi perioada de tranziție până la 31 decembrie 2019.
                  
               
                     (4)
                  
                  
                     Deciziile 2007/305/CE, 2007/306/CE și 2007/307/CE prevedeau, de asemenea, o serie de măsuri pe care Bayer CropScience AG a trebuit să le adopte pentru a asigura retragerea efectivă de pe piață a respectivului material modificat genetic și stabileau obligații de raportare pentru destinatar.
                  
               
                     (5)
                  
                  
                     În plus, Decizia de punere în aplicare (UE) 2019/1117 a Comisiei (7) a modificat cele trei decizii 2007/305/CE, 2007/306/CE și 2007/307/CE în ceea ce privește destinatarul, ca urmare a unei cereri depuse la 1 august 2018 de Bayer CropScience AG de a-și transfera drepturile și obligațiile referitoare la toate notificările, aplicațiile și autorizațiile pentru produsele modificate genetic către BASF Agricultural Solutions Seed US LLC, reprezentată în Uniune de BASF SE (Germania). Prin urmare, Deciziile 2007/305/CE, 2007/306/CE și 2007/307/CE ar trebui adresate BASF SE.
                  
               
                     (6)
                  
                  
                     În octombrie 2018, BASF SE a raportat că, în ciuda măsurilor luate, în ultimii ani au mai fost detectate urme infime, la un nivel din ce în ce mai redus, în produsele din rapiță cu semințe oleaginoase. Această prezență persistentă a urmelor poate fi explicată prin caracteristicile biologice ale speciilor de rapiță, care pot rămâne în stare latentă perioade îndelungate, precum și prin practicile agricole utilizate pentru recoltarea semințelor, care pot să fi dus la diseminarea accidentală, dificil de cuantificat la datele de adoptare a Deciziilor 2007/305/CE, 2007/306/CE și 2007/307/CE și a Deciziilor de punere în aplicare 2012/69/UE și (UE) 2016/2268.
                  
               
                     (7)
                  
                  
                     În acest context, este oportun să se prelungească perioada de tranziție cu încă trei ani, până la 31 decembrie 2022, pentru a permite eliminarea completă a urmelor rămase de rapiță Ms1 × Rf1, de rapiță Ms1 × Rf2 și de rapiță Topas 19/2 în lanțul alimentar și furajer.
                  
               
                     (8)
                  
                  
                     Pentru a contribui la eliminarea respectivului material modificat genetic, este necesar, de asemenea, ca destinatarul să continue să pună în aplicare programul intern prevăzut în Deciziile 2007/305/CE, 2007/306/CE și 2007/307/CE și să colecteze date privind prezența materialului în cauză în produsele din rapiță importate în Uniune din Canada, singura țară în care aceste specii de rapiță au fost cultivate în scopuri comerciale. BASF SE ar trebui să transmită Comisiei un raport referitor la ambele aspecte până la 1 ianuarie 2022.
                  
               
                     (9)
                  
                  
                     BASF SE ar trebui să asigure disponibilitatea continuă a materialelor de referință certificate care să permită laboratoarelor de control să își efectueze analizele pe parcursul respectivei perioade de tranziție.
                  
               
                     (10)
                  
                  
                     Prin urmare, Deciziile 2007/305/CE, 2007/306/CE și 2007/307/CE ar trebui modificate în consecință.
                  
               
                     (11)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Decizia 2007/305/CE se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           Destinatarul pune în aplicare un program intern pentru a asigura retragerea efectivă de pe piață a rapiței ACS-BNØØ4-7, a rapiței ACS-BNØØ1-4 și a combinației hibride de rapiță ACS-BNØØ4-7 × ACS-BNØØ1-4 în culturi pentru înmulțire și în producția de semințe și colectează date privind prezența acestor organisme modificate genetic în transporturile de rapiță din Canada către Uniune.
                           Destinatarul prezintă Comisiei, până la 1 ianuarie 2022, un raport privind punerea în aplicare a acestui program, precum și privind prezența acestor organisme modificate genetic în transporturile de rapiță din Canada către Uniune.”
                        
                     
                  
                        2.
                     
                     
                        Articolul 2 se înlocuiește cu următorul text:
                        
                           „Articolul 2
                           
                              (1)   Prezența de material care conține, constă în sau este produs din rapița ACS-BNØØ4-7, rapița ACS-BNØØ1-4 și din combinația hibridă de rapiță ACS-BNØØ4-7 × ACS-BNØØ1-4 în produse alimentare sau în hrana pentru animale, notificată în temeiul articolului 8 alineatul (1) litera (a) și al articolului 20 alineatul (1) litera (a) din Regulamentul (CE) nr. 1829/2003, este tolerată până la 31 decembrie 2022, cu condiția ca această prezență:
                              
                                          (a)
                                       
                                       
                                          să fie accidentală sau inevitabilă din punct de vedere tehnic; și
                                       
                                    
                                          (b)
                                       
                                       
                                          să fie într-o proporție care să nu depășească o fracție masică de 0,1 %.
                                       
                                    
                           
                              (2)   Destinatarul asigură disponibilitatea materialului de referință certificat pentru rapița ACS-BNØØ4-7 × ACS-BNØØ1-4 prin intermediul American Oil Chemists Society la adresa https://www.aocs.org/crm”.
                           
                        
                     
                  
         
            Articolul 2
            Decizia 2007/306/CE se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           Destinatarul pune în aplicare un program intern pentru a asigura retragerea efectivă de pe piață a rapiței ACS-BNØØ4-7, a rapiței ACS-BNØØ2-5 și a combinației hibride de rapiță ACS-BNØØ4-7 × ACS-BNØØ2-5 în culturi pentru înmulțire și în producția de semințe și colectează date privind prezența acestor organisme modificate genetic în transporturile de rapiță din Canada către Uniune.
                           Destinatarul prezintă Comisiei, până la 1 ianuarie 2022, un raport privind punerea în aplicare a acestui program, precum și privind prezența acestor organisme modificate genetic în transporturile de rapiță din Canada către Uniune.”
                        
                     
                  
                        2.
                     
                     
                        Articolul 2 se înlocuiește cu următorul text:
                        
                           „Articolul 2
                           
                              (1)   Prezența de material care conține, constă în sau este produs din rapița ACS-BNØØ4-7, rapița ACS-BNØØ2-5 și din combinația hibridă de rapiță ACS-BNØØ4-7 × ACS-BNØØ2-5 în produse alimentare sau în hrana pentru animale, notificată în temeiul articolului 8 alineatul (1) litera (a) și al articolului 20 alineatul (1) litera (a) din Regulamentul (CE) nr. 1829/2003, este tolerată până la 31 decembrie 2022, cu condiția ca această prezență:
                              
                                          (a)
                                       
                                       
                                          să fie accidentală sau inevitabilă din punct de vedere tehnic; și
                                       
                                    
                                          (b)
                                       
                                       
                                          să fie într-o proporție care să nu depășească o fracție masică de 0,1 %.
                                       
                                    
                           
                              (2)   Destinatarul asigură disponibilitatea materialului de referință certificat pentru rapița ACS-BNØØ4-7 × ACS-BNØØ2-5 prin intermediul American Oil Chemists Society la adresa https://www.aocs.org/crm”.
                           
                        
                     
                  
         
            Articolul 3
            Articolul 1 din Decizia 2007/307/CE se înlocuiește cu următorul text:
            
               
                  „Articolul 1
                  
                     (1)   Destinatarul pune în aplicare un program intern pentru a asigura retragerea efectivă de pe piață a rapiței ACS- BNØØ7-1 în culturi pentru înmulțire și în producția de semințe și colectează date privind prezența acestui organism modificat genetic în transporturile de rapiță din Canada către Uniune.
                     Destinatarul prezintă Comisiei, până la 1 ianuarie 2022, un raport privind punerea în aplicare a acestui program, precum și privind prezența acestor organisme modificate genetic în transporturile de rapiță din Canada către Uniune.
                  
                  
                     (2)   Prezența de material care conține, constă în sau este produs din rapița ACS-BNØØ7-1 în produse alimentare sau în hrana pentru animale, notificată în temeiul articolului 8 alineatul (1) litera (a) și al articolului 20 alineatul (1) litera (a) din Regulamentul (CE) nr. 1829/2003, este tolerată până la 31 decembrie 2022, cu condiția ca prezența respectivă:
                     
                                 (a)
                              
                              
                                 să fie accidentală sau inevitabilă din punct de vedere tehnic; și
                              
                           
                                 (b)
                              
                              
                                 să fie într-o proporție care să nu depășească o fracție masică de 0,1 %.
                              
                           
                  
                     (3)   Destinatarul asigură disponibilitatea materialului de referință certificat pentru rapița ACS- BNØØ7-1 prin intermediul American Oil Chemists Society la adresa https://www.aocs.org/crm.”
                  
               
            
         
         
            Articolul 4
            Înscrierile în registrul comunitar al produselor alimentare și al furajelor modificate genetic, în conformitate cu dispozițiile articolului 28 din Regulamentul (CE) nr. 1829/2003, în ceea ce privește rapița ACS-BNØØ4-7, rapița ACS-BNØØ1-4 și combinația hibridă de rapiță ACS-BNØØ4-7 × ACS-BNØØ1-4, rapița ACS-BNØØ4-7, rapița ACS-BNØØ2-5 și combinația hibridă de rapiță ACS-BNØØ4-7 × ACS-BNØØ2-5 și rapița ACS-BNØØ7-1, ar trebui modificate pentru a lua în considerare prezenta decizie.
         
         
            Articolul 5
            Prezenta decizie se adresează BASF SE, Carl-Bosch-Str. 38, D-67063 Ludwigshafen, Germania.
         
         
            Adoptată la Bruxelles, 16 septembrie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 268, 18.10.2003, p. 1.
         
            (2)  Decizia 2007/305/CE a Comisiei din 25 aprilie 2007 privind retragerea de pe piață a rapiței hibride cu semințe oleaginoase Ms1 × Rf1 (ACS-BNØØ4-7 × ACS-BNØØ1-4) și a produselor sale derivate (JO L 117, 5.5.2007, p. 17).
         
            (3)  Decizia 2007/306/CE a Comisiei din 25 aprilie 2007 privind retragerea de pe piață a rapiței hibride cu semințe oleaginoase Ms1 × Rf2 (ACS-BNØØ4-7 × ACS-BNØØ2-5) și a produselor sale derivate (JO L 117, 5.5.2007, p. 20).
         
            (4)  Decizia 2007/307/CE a Comisiei din 25 aprilie 2007 privind retragerea de pe piață a rapiței Topas 19/2 (ACS-BNØØ7-1) și a produselor sale derivate (JO L 117, 5.5.2007, p. 23).
         
            (5)  Decizia de punere în aplicare 2012/69/UE a Comisiei din 3 februarie 2012 de modificare a Deciziilor 2007/305/CE, 2007/306/CE și 2007/307/CE în ceea ce privește perioada de toleranță pentru urmele de rapiță hibridă Ms1 × Rf1 (ACS-BNØØ4-7 × ACS-BNØØ1-4), de rapiță hibridă Ms1 × Rf2 (ACS-BNØØ4-7 × ACS-BNØØ2-5) și de rapiță Topas 19/2 (ACS-BNØØ7-1), precum și pentru produsele derivate ale acestora (JO L 34, 7.2.2012, p. 12).
         
            (6)  Decizia de punere în aplicare (UE) 2016/2268 a Comisiei din 14 decembrie 2016 de modificare a Deciziilor 2007/305/CE, 2007/306/CE și 2007/307/CE în ceea ce privește perioada de toleranță pentru urmele de rapiță hibridă Ms1×Rf1 (ACS-BNØØ4-7×ACS-BNØØ1-4), de rapiță hibridă Ms1×Rf2 (ACS-BNØØ4-7×ACS-BNØØ2-5) și de rapiță Topas 19/2 (ACS-BNØØ7-1), precum și pentru produsele derivate ale acestora (JO L 342, 16.12.2016, p. 34).
         
            (7)  Decizia de punere în aplicare (UE) 2019/1117 a Comisiei din 24 iunie 2019 de modificare a Deciziilor 2007/305/CE, 2007/306/CE și 2007/307/CE în ceea ce privește schimbarea destinatarului deciziilor (JO L 176, 1.7.2019, p. 59).